b'\n_START_ARTICLE_\nRaymie Skilton\n_START_SECTION_\nKariera\n_START_PARAGRAPH_\nSkilton je prebil \xc5\xa1tiri sezone v Bostonu ter igral za razli\xc4\x8dna mo\xc5\xa1tva iz mesta, najvidneje je nastopal za mo\xc5\xa1tvi Boston A.A. Unicorns in Boston Arenas v ligi All-American Hockey League (AAHL). Sredi sezone 1917/18 so ga poklicali v NHL mo\xc5\xa1tvo Montreal Wanderers, za katerega je nastopil le na eni tekmi. Po izobrazbi je bil strokovnjak za oro\xc5\xbeje in ameri\xc5\xa1ka vlada ga je postavila v Montreal. Ker je bil pripravljen igrati hokej na ledu, je 21. decembra 1917 podpisal pogodbo z Wanderersi._NEWLINE_Skilton je za malo zamudil, da ni postal prvi Ameri\xc4\x8dan z nastopom v ligi NHL. Pred njim je tisto sezono k Wanderersom prestopil \xc5\xa1e en doma\xc4\x8din iz Massachusettsa. V sezoni 1918/19 ga je z ledenih ploskev zadr\xc5\xbeala voja\xc5\xa1ka slu\xc5\xbeba, in po povratku iz vojske se ni vrnil k igranju hokeja na ledu. Kljub temu si je po letu pokoja premislil in zopet obul drsalke ter zaigral za ekipo Boston Shoe Traders v ligi United States Amateur Hockey Association (USAHA). V ligi je nastopal tri leta in se dokon\xc4\x8dno upokojil leta 1923.'